แท้งบุตรตกเลือดได้ไปโรงพยาบาลขูดมดลูกแล้วได้ทำหมันตอนนี้กลับมาที่บ้านแล้วค่ะแต่มีเลือดออกทางช่องคลอดมีกลิ่นเหม็นมาเลยอยากทราบว่ามีอันตรายไหมค่ะ
สวัสดีค่ะ การขูดมดลูกคือการนำเนื้อเยื่อภายในมดลูกออกเพื่อใช้ในการตรวจวินิจฉัยหรือรักษาความผิดปกติที่เกิดจากมดลูก เช่น การมีเลือดออกจากช่องคลอดผิดปกติ เป็นต้น ทั้งยังอาจใช้สำหรับผู้ที่มีภาวะแท้งบุตรหลังขูดมดลูกอาจมีเลือดออกกระปริดกระปรอยจากเลือดที่ค้างในมดลูกยังออกมาไม่หมดอยู่ได้ประมาณ 2-4อาทิตย์ แต่ไม่ควรเกินจากนั้น ตอนนี้สังเกตอาการต่อไปค่ะว่าเลือดออกทางช่องคลอดค่อยๆจางไปเองหรือไม่ ถ้าไม่หยุดหรือเลือดออกมาขึ้นเรื่อยๆ เลือดมีกลิ่นเหม็นคาวมาก ปวดหน่วงท้องน้อย ควรรีบกลับไปพบสูตินรีแพทย์ค่ะในระหว่างนี้ควรคุมกำเนิดไปอีกอย่างน้อย 1-2 เดือนทันที เพื่อให้ร่างกายได้ฟื้นตัวหลังการแท้งบุตรค่ะ งดการมีเพศสัมพันธ์ไปก่อนประมาณ 2-4 อาทิตย์หรือจนกว่าเลือดจะหยุดไหล